2022ko Siberiako baso-suteak

2022ko Siberiako baso-suteak 2022ko maiatzaren hasieran Siberian (Errusia) hasitako baso-suteak dira, egun martxan jarraitzen dutenak eta, ekainaren 2rako, Krasnoiarsk zein Altai Kraietan, Irkutsk, Kemerovo, Omsk eta Kurgan Oblastetan zein Khakassiako Errepublikan kontzentratzen direnak. Suteen azalera osoa, maiatzaren 15erako, 20,000 hektarea ingurukoa da, eta, 2022aren hasieratik, 100,000 hektarea baino gehiagokoa.

Ikuspegi orokorra 
Suteen arrazoi posibleen artean, hiru dira teoria nagusiak: maiatzeko oporretako piknikak, linea elektrikoen eta azpiestazioen zirkuitu laburrak edo belar lehorren suteen arduragabekeriaz maneiatzea. Testuinguru horretan, Krasnoyarskenergo elektrizitate-banatzaileko hiru langile atxilotuak izan dira, bai eta hilketa leporatu diete.

Maiatzaren 11rako, 60 kokagune ezberdinetan 1,298 eraikin erre ziren –200 etxebizitza barne–, gutxienez ,13 pertsona hilez, haur bat barne. Krasnoiarsk hirian, agintariek aurkitu zuten aireko partikula finen kontzentrazioek giza osasunerako arriskutsutzat jotzen diren mailak gainditu zituztela, suteen kearen ondorioz. Omsk eskualdeko elkarte zibileko kontu batek, Twitter-en, adierazi zuen eskualdeko gobernadorea "lanpetuta" zegoela Putin-aldeko jaialdiak egiten eta, ondorioz, ez zegoela eskualdeko Larrialdi Egoeretako Ministerioaren ekintza argirik.

Vladimir Putin-ek, Errusiako Presidenteak, agintariei eskatu zien orduan ekintza indartsuagoak hartzeko suteak gehiago ez hedatzeko. Halere, suteen kontrol gabezia 2022ko Ukrainako Errusiaren inbasiorako desbideratutako baliabideen ondoriozko herrialdeko baliabide-falta dela argudiatzen dute askok. Gainera, Errusiako klima-aldaketak baso-suteak biziagoak izatea eragin du ere. Suteetatik ateratako kea Estatu Batuetako mendebaldera iritsi da, gainera; ondorioz, Kaliforniako kostaldeko aire-kalitatea okerrera egin du.

Erreferentziak

Ikus, gainera 
 2022ko Errusiako sute misteriotsuak
 2022ko Mendebaldeko Errusiako erasoak

Kanpo estekak 

2022ko baso-suteak
2022ko gertakariak
Suteak
Siberia